Okresná prokuratúra Galanta 
Obrancov mieru 2, 924 29 Galanta 1 	

Sp. zn. : 3 Pv 816/11/2202	Galanta, 10.6.2014
EEČ : 2-17-191-2014

U Z N E S E N I E

Trestná vec:	obvinená XXXXX  
Prečin:	krádež podľa § 212 odsek 2 písmeno e Trestného zákona číslo 300/2005 Zbierky zákonov v znení zákona číslo 262/2011 Zbierky zákonov

Rozhodol: 	prokurátorka Okresnej prokuratúry Galanta
Podľa § 217 odsek 1 Trestného poriadku vyslovujem, že obvinená:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry Galanta zo dňa 26.4.2012, spisová značka 3 Pv 816/11/2202, ktorým podľa § 216 odsek 1 Trestného poriadku podmienečne zastavil trestné stíhanie, osvedčila.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
v dobe od 23. júna 2010  do 19. októbra 2011 v mieste trvalého bydliska XXXXX neoprávnene odoberala zemný plyn tým spôsobom, že po tom ako jej bola zo dňa 09. júna 2010 zo strany SPP a.s. vypovedaná zmluva o dodávke zemného plynu z dôvodu neplatenia faktúr, ktoré prevzala dňa  14. júna 2011, pričom kontrolou odberného  miesta bolo zistené, že počítadlo stavu odberu zemného plynu na plynomere nie je zhodné so stavom počítadla plynomeru pri ukončení zmluvy, teda naďalej odoberala zemný plyn aj po tom, ako jej bola ukončená zmluva o dodávke zemného plynu, čím spôsobila poškodenej spoločnosti XXXXX, XXXXX, XXXXX škodu vo výške 986,76 €.

Uznesením prokurátora Okresnej prokuratúry Galanta zo dňa 26.4.2012, spisová značka 3 Pv 816/11/2202, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
24 mesiacov
Odôvodnenie:
Uznesením prokurátorky Okresnej prokuratúry v Galante č. 3Pv 816/11-8 zo dňa 24. 04. 2012 bolo podľa § 216 ods. 1 Trestného poriadku podmienečne zastavené trestné stíhanie vedené proti obvinenej XXXXX za prečin krádeže podľa § 212 ods. 2 písm. e) Trestného zákona.
   
	Uznesenie nadobudlo právoplatnosť dňa 04. 05. 2012. Podľa § 216 ods. 2 Trestného poriadku bola obvinenej v rozhodnutí uložená skúšobná doba v trvaní  dvadsaťštyri (24) mesiacov, počas ktorej jej bola uložená povinnosť uhradiť škodu spoločnosti SPP-distribúcia, a.s., XXXXX vo výške 986,76 Eur. Skúšobná doba obvinenej uplynula dňa 04. 05. 2014.

	Vykonaným šetrením bolo zistené, že obvinená XXXXX počas plynutia skúšobnej doby nebol odsúdený, ani nebola prejednávaná za priestupok na Obvodnom úrade. Obec Šoporňa ju hodnotí kladne, nebola prejednávaná komisiou pre verený poriadok, v obci sa správa slušne. Podľa vyjadrenia spoločnosti SPP-distribúcia, a.s. so sídlom v Bratislave obvinená škodu v plnej výške uhradila.

	Vzhľadom k tomu, že obvinená v skúšobnej dobe viedla riadny život, nespáchala žiadny trestný čin, nespáchala žiadny priestupok a v súčasnej dobe nie je proti nej vedené žiadne trestné stíhanie, bolo potrebné rozhodnúť tak, ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Jarmila Pastýriková
prokurátorka